الإدعاء
-صورة منتشرة على إنها للمتهمين المتورطين في انقلاب قطار "القاهرة - قنا" في محطة المرازيق بالبدرشين (13 يوليو الماضي). وإنهم فككوا قضبان السكة الحديد عشان القطر ينقلب، وبعض الصفحات وصفت الأشخاص اللى ظهروا في الصورة "مخربين وإخوان".
– الكلام غير صحيح. الصورة خاصة بالقبض على متهمين بسرقة مهمات السكة الحديد، والأشخاص الموجودين فيها عمال في هيئة السكة الحديد بالدقهلية.✅✅
– بالنسبة لحادث البدرشين، تم القبض على 6 عمال في هيئة السكة الحديد (سواق القطر ومساعده وعمال الإشارات والتحويلات) لإنه وقتها المسؤولين قالوا إن القطر خرج عن القضبان بسبب خطأ في التحويلة مش بسبب سرقة القضبان. وآخر خبر عن الـ6 عمال كان يوم 16 يوليو لما تم تجديد حبسهم 15 يوم، ومن بعدها انقطعت أخبار الحادث من الإعلام.
– كمان بعض الصور المنشورة مع صورة المتهمين “الكاذبة”، بترجع لحادث قطار سابق مش في نفس المكان.